Lõppenud hooajal oli Vassiljev Schönenwerdi peatreener, Šveitsi meistriliigas saadi kuues koht. Lubinis asub ta abitreeneri rolli. Varem juhendas Vassiljev Tallinna Selverit, vahendab Delfi Sport.

Cuprumi uue peatreenerina hõigati äsja välja brasiillase Marcelo Fronckowiaki nimi. Vassiljevi kõrval hakkab teda assisteerima ka Norbert Śron.

Lisaks Vassiljevile siirdus Cuprumisse vaheaasta järel ka Eesti koondise itaallasest füüsilise ettevalmistuse treener Mirko Fasini. Mängijatest ootab Vassiljevit Cuprumis ees Kert Toobal.

Lubini Cuprum on olnud nö Eesti klubi, viimastel aastatel pallisid seal Robert Täht ja Keith Pupart, treenerina tegutses mitu aastat koondise peatreener Gheorghe Cretu ja tema abilistena statistik Alar Rikberg ja Fasini. Nüüd on siis seal taas kolm meie meest: Toobal, Vassiljev ja Fasini.